Document ID: /roh_data/filtered/fineweb-2-filterrobots_roh.jsonl.gz/50678

Il chantun ha approvà il project 2020 per la selvicultura. Il project è vegnì elavurà en collavuraziun cun var 200 proprietaris da guauds publics e privats. Finamira dal project è tenor la regenza da mantegnair sin totalmain 2'702 hectaras il guaud da protecziun, promover la diversitad da las spezias e tgirar il guaud giuven. Ultra da quai vegnan fatgs tagls da laina en territoris che n'èn betg bain accessibels.
Custs da milliuns francs
Finanzià vegn il project tras meds da la Confederaziun, dal chantun e dals proprietaris dals guauds – ils custs muntan a total 26 milliuns francs.